Diari Oficial de la Generalitat Valenciana


Sumari del DOGV 8272, del 12-04-2018 (2018/2623)

RESOLUCIÓ de 2 de març de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 130/13-AIA Vilar de Canes.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8272

Data del DOGV
:   12-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2623


Data del document
:   02-03-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Vilar de Canes
    * impacte ambiental

RESOLUCIÓ de 2 de març de 2018, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 130/13-AIA Vilar de Canes. [2018/2623]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 130/13-AIA Vilar de Canes.  
  
«Declaració d'impacte ambiental  
Expedient: 130/13-AIA.  
Títol: Ampliació explotació avícola d'engreixament.  
Promotor: Miguel Ángel Gil Andrés.  
Autoritat substantiva: Ajuntament de Vilar de Canes.  
Localització: polígon 2, parcel·la 223, del terme municipal de Vilar de Canes (Castelló).  
  
Objecte del projecte  
Es tramita la llicència ambiental per a l'ampliació d'una explotació avícola, les característiques de la qual segons la documentació aportada són:  
«L'explotació actualment disposa de capacitat per a 16.000 pollastres d'engreixament i pretén ampliar-se fins a arribar a les 41.000 places.  
La superfície de la parcel·la on es localitza l'activitat és de 787.461 m², en els quals es localitza una nau amb una superfície construïda de 1.909,03 m² i es pretén construir una altra nau de 1.867,75 m².  
El procés productiu consisteix en la recepció en l'explotació dels pollets d'un dia, d'uns 30 g p.v. per a la posterior cria i engreixament fins a arribar a uns 2 kg p.v., pes que s'aconsegueix als 45 dies, moment en què es destinen a escorxador. S'estimen 5 cicles/any, realitzant un buit sanitari de 20 dies després de cada cicle d'engreixament.  
Els animals s'engreixen sobre llit de serradura a què s'addiciona superfosfat de calç d'acció absorbent, desodoritzant i desinfectant. S'estima un volum de gallinassa generat anualment de 922,5 tm, que és retirada de la nau per empresa encarregada de la seua gestió com adob orgànic. No es planteja disposar de femer en l'explotació, ja que es declara retirar la gallinassa directament al final de cada cicle productiu. Una vegada extreta la gallinassa, es procedirà a la neteja exhaustiva i desinfecció a fons de les naus i instal·lacions amb productes biodegradables autoritzats inclús viricides, i es deixaran en buit sanitari durant almenys 20 dies.  
Es disposa de calefacció per als primers dies de vida dels pollets per mitjà d'estufes manuals que consumiran corfa d'ametla com a combustible.  
El consum d'aigua potable procedeix de la xarxa d'abastiment municipal.  
Els cadàvers són retirats a la caseta municipal d'arreplega de cadàvers, des d'on són retirats per empresa gestora autoritzada.  
No s'aporta informació relativa a la gestió de les aigües sanitàries domèstiques.  
Com a mesures higienicosanitàries, es disposa en l'explotació de tanca perimetral, gual sanitari en les entrades del recinte i teles ocellaires en les finestres per a evitar l'entrada de vectors de malalties.»  
  
L'explotació es localitza a més de 2 km del nucli de població.  
  
Tramitació administrativa  
En data 14 d'octubre de 2013 s'inicia en la Direcció General d'Avaluació Ambiental i Territorial (d'ara en avant DGEAT), la tramitació de l'expedient d'avaluació d'impacte ambiental, amb la remissió per l'Ajuntament de Vilar de Canes, de l'expedient constituït pel projecte tècnic, estudi d'impacte ambiental i expedient administratiu municipal.  
  
En data 28 de febrer de 2014, la DGEAT sol·licita a l'ajuntament la repetició del procediment d'informació pública que s'ha realitzat durant un període de 20 dies, de manera que siga publicat en el BOP durant un període no inferior a 30 dies, tal com estableix l'article u, apartat cinc, de la Llei 6/2010, de 24 de març, de modificació del text refós de la Llei d'avaluació d'impacte ambiental de projectes, aprovat pel Reial decret legislatiu 1/2008, d'11 de gener.  
  
En data 23 de maig de 2014 es rep en la DGEAT la remissió del certificat d'informació pública remés per l'ajuntament, sense la presentació d'al·legacions, i es publica l'expedient en el BOP núm. 37, de 27 de març de 2014.  
L'expedient inclou els informes següents:  
- Autorització prèvia municipal de 10 de gener de 2008, per a l'ampliació de l'activitat, supeditant la concessió de la llicència municipal a la prèvia inscripció registral de la vinculació de la total superfície real de la parcel·la a la construcció, amb expressió de les concretes limitacions a la seua edificabilitat i divisibilitat imposades en la dita autorització, sense que l'autorització prèvia eximisca de la llicència municipal que s'atorgarà, obtinguda aquella, si el projecte tècnic presentat per a la construcció, s'ajusta a les ordenances municipals i a la resta de la legislació aplicable. En particular, en relació amb la previsió de l'abastiment d'aigua potable, completa evacuació, arreplega i depuració dels residus, així com que la posició i acabat de l'edifici han de ser concordes amb el seu caràcter aïllat i rural. D'altra banda, la superfície de la finca no ocupada haurà d'estar i mantindre's en explotació agrària efectiva.  
  
- Informe de la Conselleria de Cultura i Esport, de data 19 de gener de 2010, del qual s'extrau la informació següent:  
· S'han analitzat els resultats de la prospecció arqueològica, i es posa de manifest que l'estudi d'impacte ambiental o annex patrimonial haurà d'arreplegar l'obligatorietat que l'ampliació de la granja se situe a més de 200 metres del bé d'interés cultural. D'altra banda, posant-se de manifest que no s'han documentat restes arqueològiques de cap tipus i no cal l'adopció de mesures correctores per a aquest concret patrimoni.  
  
· Des de la consideració del patrimoni etnològic l'afecció és nul·la.  
  
· Resultarà procedent aportar l'estudi d'impacte ambiental, o annex patrimonial (adjuntant-hi còpia d'aquesta notificació), que arreplegarà allò que s'ha expressat anteriorment respecte al bé d'interés cultural i sobre el qual s'emetrà l'informe definitiu vinculant de la Llei de patrimoni cultural valencià, a l'efecte que s'aporte el corresponent procediment d'impacte ambiental davant de l'òrgan administratiu competent.  
  
- Informe favorable de la Confederació Hidrogràfica del Xúquer, de data 29 de maig de 2013.  
- Informe tècnic municipal favorable, de data 4 de juliol de 2013.  
- Informe favorable del tècnic sanitari de la Conselleria de Sanitat, de data 25 de setembre de 2013.  
Consultada la cartografia disponible en la pàgina web de la Conselleria d'Infraestructures, Territori i Medi Ambient, s'observa que tant l'explotació com l'ampliació proposada es localitzen en sòl inclòs en el semiendorreisme de la rambla de la Viuda, el qual presenta un risc d'inundació nivell 6: freqüència baixa (500 anys) i calat baix (menys de 0,8 m), afecció que motiva que la DGEAT sol·licite en data 23 de maig de 2014 informe a la Subdirecció General d'Ordenació, Planificació i Actuacions Territorials Estratègiques, relatiu a la compatibilitat de l'actuació proposada en aqueix sòl amb afecció per risc d'inundació. En data 9 de juliol de 2014 remet el dit informe la DGEAT, en el qual es conclou que la nova nau proposada per a l'ampliació no es troba afectada per risc d'inundació.  
  
Consideracions legals  
La parcel·la on s'ubica l'activitat, es localitza en sòl no urbanitzable comú, segons normativa urbanística municipal.  
L'activitat no afecta cap espai natural protegit de la província de Castelló ni cap espai natural actualment inclòs en l'àmbit de plans d'ordenació dels recursos naturals o plans rectors d'ús i gestió aprovats, en tramitació o en redacció, o alguna altra figura reglamentada en desplegament de la Llei 11/1994, d'espais naturals protegits de la Comunitat Valenciana, modificada per la Llei 16/2010, de 27 de desembre, de mesures fiscals, de gestió administrativa i financera, i d'organització de la Generalitat.  
El municipi de Vilar de Canes no es considera zona vulnerable a la contaminació de les aigües per nitrats procedents de fonts agràries, d'acord amb el Decret 13/2000, de 25 de gener, del Govern Valencià, del Decret 11/2004, de 30 de gener, del Consell de la Generalitat, i del Decret 218/2009 del Consell.  
  
Consideracions ambientals  
L'explotació es localitza al nord-est del nucli de població, en una zona agrícola de secà, dins d'una parcel·la en què predomina el sòl forestal. Segons la cartografia temàtica de la Conselleria d'Infraestructures, Territori i Medi Ambient, no hi ha afeccions territorials rellevants, l'erosió actual és molt baixa (0-7 tm/ha i any) i l'erosió potencial és baixa (7-15 tm/ha i any). La vulnerabilitat d'aqüífers és baixa, no hi ha risc de lliscament ni de desplaçament. Fisiogràficament correspon a un terreny ondulat, litològicament està constituït per cudols, graves i llims.  
  
L'activitat ramadera no genera abocaments. No s'aporta informació relativa a l'existència i gestió de les aigües residuals domèstiques. No es disposa de sistema d'arreplega d'aigües pluvials.  
Els cadàvers són gestionats a través de gestor autoritzat. Es desconeix si la gestió es realitza a través de l'Associació d'Usuaris de Casetes de Castelló, ja que no s'ha aportat el contracte corresponent.  
  
La gallinassa és retirada de les naus després de cada cicle d'engreixament. S'aporta contracte de retirada de gallinassa, de data 1 de maig de 2013, subscrit per Juan Vidal Escrig, amb NIF 32473688B, com a empresari autoritzat per a transportar i gestionar adobs naturals, i que declara retirar i gestionar la gallinassa en les seues pròpies instal·lacions per a ús posterior com a adob agrícola.  
Segons estableix l'article 55.d de la Llei 6/2003, de 4 de març, de la Generalitat, de ramaderia de la Comunitat Valenciana, i modificacions posteriors, l'explotació haurà de comptar amb femers i fosses de purins estanques, o qualsevol altre sistema equivalent, amb capacitat suficient per a emmagatzemar i estabilitzar les dejeccions abans del seu aprofitament posterior. Respecte d'això, i en el cas que no es puga coordinar la finalització del cicle amb la retirada de la gallinassa per part de l'empresa gestora, s'haurà d'habilitar un femer dins de l'explotació per al seu emmagatzematge temporal, amb capacitat suficient per a emmagatzemar la producció de fems mínima d'un cicle d'engreixament. Haurà d'aportar informació relativa a la ubicació i característiques constructives.  
Els envasos de medicaments i desinfectants i d'equips d'aplicació que puguen generar-se, es guardaran degudament separats i etiquetats en recipients hermètics específics, i hauran de ser retirats per gestor autoritzat.  
Es proposa la plantació de tanca arbòria seguint la tanca perimetral de la granja, utilitzant espècies vegetals perennes, de manera que s'evite l'impacte visual negatiu de l'explotació.  
  
Consideracions jurídiques  
1. El projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5t de la Llei d'impacte ambiental i concordants del seu reglament, annex I, apartat 1.h del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, modificat pel Decret 32/2006, de 10 de març, del Consell de la Generalitat.  
  
2. En l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article cinqué del Decret 162/1990, del 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, d'impacte ambiental, atribueix la competència a l'òrgan ambiental, per a la declaració d'impacte ambiental dels projectes a què s'aplique aquesta llei.  
4. L'article 16 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot això, fent ús de les facultats que tinc legalment atribuïdes, emet la següent:  
  
Declaració d'impacte ambiental  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, el projecte d'ampliació explotació avícola d'engreixament, promogut per Miguel Ángel Gil Andrés, ubicat en el polígon 2, parcel·la 223, del terme municipal de Vilar de Canes (Castelló), sempre que es desenvolupe amb les previsions de l'estudi d'impacte ambiental i amb els condicionants establits a continuació.  
  
Segon  
1. L'explotació haurà de disposar de femer, tal com estableix la Llei 6/2003, de ramaderia, de la Comunitat Valenciana, i modificacions posteriors. El femer haurà de construir-se amb materials impermeables i haurà de presentar un lleuger pendent cap al pouet de lixiviats. La capacitat serà suficient per a emmagatzemar-hi la producció de fems mínima d'un cicle d'engreixament. Haurà d'aportar a l'òrgan amb competència en avaluació ambiental, informació respecte d'això, en la que s'incloga característiques i detalls constructius, així com plànols.  
2. Haurà d'obtindre informe definitiu vinculant favorable de la Conselleria d'Educació, Cultura i Esport, basant-se en la Llei 4/1998, d'11 de juny, del patrimoni cultural valencià, per a això, el promotor haurà d'aportar l'estudi d'impacte ambiental, o annex patrimonial, que arreplegue l'obligatorietat que l'ampliació de la granja se situe a més de 200 metres del BIC.  
3. Haurà d'informar-se quant a l'existència d'aigües residuals domèstiques associades a l'explotació, emmagatzematge i gestió.  
4. Haurà d'aportar contracte de retirada de cadàvers expedit per a la capacitat total de l'activitat.  
5. Els residus perillosos i no perillosos generats en l'explotació, hauran d'emmagatzemar-se d'acord amb la seua naturalesa, i gestionar-se a través de gestor autoritzat.  
6. Qualsevol modificació o ampliació de l'activitat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan amb competència en avaluació ambiental que determinarà si és procedent l'avaluació dels seus efectes en el medi ambient i l'establiment, si és el cas, de mesures correctores i/o protectores.  
  
Tercer  
Notificar a les parts interessades que, contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Quart  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, modificat pel Decret 32/2006, de 10 de març, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
  
València, 29 de juliol de 2014.- El director general d'Avaluació Ambiental i Territorial: Juan Giner Corell.»  
  
València, 2 de març de 2018.- El director general de Medi Natural i d'Avaluació Ambiental: Antoni Marzo i Pastor.